Harry Kvebæk

Harry William Kvebæk (født 4. mai 1925 i Fetsund, død 26. juni 2012) var en norsk trompetist.

Biografi 
Han var solotrompetist i Oslo Filharmoniske Orkester fra 1963 til 1973. Fra 1947 til 1963 var han ansatt som solokornettist i Forsvarets Stabsmusikkorps. 

Kvebæk var lektor ved Veitvedt Musikkonservatorium fra 1970 til 1973.

Han var amanuensis i trompetspill og kammermusikk ved Norges musikkhøgskole fra 1973, senere professor i trompetspill.

Kvebæk var i mange år Norges fremste trompetist og underviste en hel generasjon med fremgangsrike trompetister, blant dem Ole Edvard Antonsen, Jan Fredrik Christiansen, Lars Næss, Christian Beck og Arnulf Naur Nilsen. Han startet Ungdomssymfonikerne i 1973 sammen med dirigenten Karsten Andersen og fiolinisten Leif Jørgensen.

Kvebæk var initiativtager til vernet av Fetsund Lenser som nasjonalt lensemuseum.

Priser og utmerkelser 
Kongens fortjenstmedalje i gull
LOs kulturpris (2004)
Det Kongelige Norske Videnskabers Selskabs minnemedalje i gull (2001)
Norsk Musikerforbunds hedersmedalje
 Ærespris fra Musikerforbundet på Island
Gammlengprisen (1998)
 Akershus fylkes kulturpris (1990)
Lindemanprisen (1988)

Referanser 

Norske trompetister
Norske musikkprofessorer
Personer fra Fet kommune
Fødsler i 1925
Dødsfall i 2012